Януариус Цик

**Иоганн Рассо Януариус Цик** (немец телендә: Johann Rasso Januarius Zick; 1730 елның 6 феврале, Мюнхен —1797 елның 14 ноябре, Кобленц-Эренбрайтштайн) — үзенчәлекле барокко-рокайль стиле һәм немец-австрия цопф стиленең немец живописец һәм рәсем ясаучысы.
## Тәрҗемәи хәле
Януариус Цик живописец һөнәренә әтисе фреска росписьлары остасы булган Иоганнес Циктан (1702—1762) өйрәнгән булган. Аңа ундүрт яшь булганда аның унберьяшьлек энесе Вайнгартен аббатлыгында төзелеш лесаларыннан төшкән һәм вафат булган. 1745—1748 елларда Януариус Бад-Шуссенридта Якоб Эмеледан төзелеш эшен өйрәнгән. Аннан соң әтисе белән Вюрцбургта архиепископ резиденциясендә эшләгән һәм 1750-нче еллар уртасына кадәр — Брухзаль сараенда.
1756 елда Януариус Парижга барган, анда Рим, Аугсбург һәм Базельдән осталар белән танышкан булган. Германиягә кайтканнан соң рәссам Нойвид янында Энгерс кальгасы өчен фрескалар барлыкка китерү өстендә эшләгән. 1760-ынчы елда бу заказны үтәгәч Цик Трир курфюрстының сарай яны рәссамы итеп билгеләнгән булган. Җир биләүче кызы Анна-Мария-Груберга (1745—1811) өйләнгән булган һәм озак елларга кечкенә шәһәрчек Кобленц-Эренбрайштайнда тора башлаган (элек Рейнның уң ярында мөстәкыйль шәһәр, 1937 елның июлендә Кобленц составына кертелгән булган). Шул ук шәһәрдә рәссам 1797 елның 14 ноябрендә үлгән булган.
Януариусның ундүрт балаларының берсе живописец-портретист һәм пейзажист Конрад Цик (1773—1836) булган. Януариус Цикның оныгының улы — живописец һәм рәсем ясаучы-иллюстратор Александр Цик (1845—1907). Живописец Иоганн Мартин Цик (1684—?) — мөгаен, бер үк фамилия йөртүче.
## Иҗаты
1770-енче еллар ахырында Януариус Цик югары Швабиядә монастырь һәм чиркәүләр өчен фрескалар һәм алтарь картиналары өстендә эшләгән, 1780-енче еллар уртасыннан —Трир һәм Майнц курфюршестволарында. Сынчы буларак мәшһүр булган. Живописьтә француз рококосы, кече һолландлылар картиналары хасиятләрен берләштергән, ә рәсемдә цопф стиле буенча эшләгән.
1774 елдан бирле Януариус Цик Кобленц янында Нойвид остаханәсендә күренекле җиһаз ясаучы оста Давид Рёнтген белән аеруча нечкәлек белән ясалган җыелган агач декоры маркетрины барлыкка китереп хезмәттәшлек иткән. Нәкъ менә Цик шулай аталган “каурыйлы рокайльләрне” (немец телендә: fedrigen Rokaillen) – озын, “чәнечкеле” үсентеләр яки “каурыйлар” белән рокайль борылмаларының уйлап табучысы булган дип санала..

## Галерея

файл:Januarius Zick 001.jpg|Реми гаиләсе. 1776. Киндер тукыма, май. Германия милли мәдәният тарихы музее, Нюрнберг
файл:1555 Zick Die Aufrichtung der ehernen Schlange anagoria.jpg|Бакыр елан. 1555. Киндер тукыма, май. Боде Музее, Берлин
файл:Januarius Zick Amor.jpg|Парк вазасы янында Амур. 1750-нче еллар. Агач, май
файл:Januarius Zick 004.jpg|Таверна алдында талашу. 1755. Киндер тукыма, май. Художество музее, Штуттгарт
файл:Januarius Zick - The Resurrection of Christ - Google Art Project.jpg|Христос воскресениесе. 1760. Кәгазь, каурый, пумала, кара, бур. Кунстпалас, Дюссельдорф
файл:Januarius Zick 002.jpg|Төнге сак. Як. 1770 ел. Киндер тукыма, май. Рейн җире музее, Бонн
файл:Januarius Zick 006.jpg| Саул Самуил рухы белән аэндор сихерчесендә сөйләшә. 1753
файл:Riedlingen Zell Pfarrkirche Deckengemälde 1.jpg|Сент-Галлен монастырь чиркәве росписе детале. Ридлинген, Биберах
файл:Dürrenwaldstetten St Jakob Deckenfresko Hirten und Engel.jpg|Көтүчеләр һәм фәрештә. Изге Якоб чиркәвендә плафон росписе, Дюрренвальдштеттен. 1782
файл:Commode à vantaux MET DT8909.jpg|Я. Цик эше маркетридан комод. 1775 –1779. Д. Рёнтген остаханәсе, Нойвид. Метрополитен-музей, Нью-Йорк
файл:Rolltop desk MET DP113959.jpg|Цилиндрик бюро маркетрисы. 1776 –1779. Д. Рёнтген остаханәсе, Нойвид. Метрополитен-музей, Нью-Йорк


## Искәрмәләр

## Әдәбият
* Othmar Metzger: *Januarius Zick. Datierte und datierbare Gemälde*. Deutscher Kunstverlag, München 1981, ISBN 3-422-00733-4
* Michael Roth, Josef Strasser (ред.): *Januarius Zick und sein Wirken in Oberschwaben*. Ausstellung des Ulmer Museums. Klinkhardt und Biermann, München 1993, ISBN 3-7814-0343-2
* Adelheid Simon, Franz X. Schlagberger: *Januarius Zick (1730—1797). Der letzte bürgerliche Großmaler Deutschlands. Fresken, Entwürfe, Tafelbilder*. Auxilium, Prüm ca. 1987, ISBN 3-924634-02-5
* Josef Straßer: *Januarius Zick 1730—1797. Gemälde, Graphik, Fresken*. Konrad, Weißenhorn 1994, ISBN 3-87437-318-5 (zugleich Dissertation der Universität München, 1989)
* Andrea Wandschneider (изд.): *Januarius Zick. Gemälde und Zeichnungen*. Ausstellung der Städtischen Galerie in der Reithalle, Paderborn. H-und-S-Verlag, Paderborn 2001, ISBN 3-929507-11-0
Төркем:Рәссамнар